open-index/open-wikipedia-markdown huggingface dataset:
Suffer to Abuse

__NOTOC__
**Suffer to Abuse** on Rotten Soundin yhdeksäs EP-levy, joka julkaistiin 18. huhtikuuta 2018. Helmikuussa 2018 albumilta julkaistiin ennakkoon rumpali Sami Latvan säveltämä ja sanoittama kappale ”Harvester of Boredom”.

EP:n kansikuvan on toteuttanut Thomas Boutet.

## Kappaleet
#
#
#
#
#
#
#

## Kokoonpano
* G – laulu
* Q – kitara
* Kristian Toivainen – basso
* Sami Latva – rummut

## Lähteet

## Aiheesta muualla
* 
*
Dionysoksen talo (Pafos)

**Dionysoksen talo** on nimitys, jota käytetään eräästä antiikin aikaisesta yksityistalosta Pafoksen kaupungissa Kyproksen saarella. Sen rauniot ovat osa (Nea) Pafoksen arkeologista aluetta, joka on Unescon maailmanperintökohde ja sijaitsee niemellä nykyisen Páfoksen kaupungin lounaisosassa.

Dionysoksen talo on ajoitettu roomalaiselle kaudelle 200-luvulle jaa., jolloin Pafos toimi saaren hallintokeskuksena. Sen oletetaan kuuluneen jollekin kaupungin hallitsevan roomalaisen yläluokan edustajalle tai muulle varakkaalle asukkaalle. Talon rauniot sijaitsevat Pafoksen arkeologisen alueen keskiosassa. Suurikokoisen talon pinta-ala on ollut noin  neliömetriä. Tästä noin 500 neliömetriä on ollut päällystetty hienoin lattiamosaiikein. Talon keskellä oli atrium-piha, jonka keskiössä oli impluvium. Pääsisäänkäynti oli lounaasta talon eteläpuolelta kulkeneelta kadulta.

Mosaiikkeja oli atriumpihaa kiertäneessä pylväskäytävässä sekä sen ympärillä olleissa huoneissa. Itäsivulla olivat makuu- ja kylpyhuoneet sekä vivarium, ja länsisivulla keittiö ja työpajatilat. Mosaiikit ovat taidokkaita ja monivärisiä, ja esittävät pääasiassa mytologisia aiheita ja metsästyskohtauksia. Useissa mosaiikeissa esiintyvät Dionysos ja viiniin liittyvät aiheet, mistä talo on saanut nimensä. Eräässä Dionysos juo viiniä Akmen eli Akten ja Ikarioksen seurassa. Muissa mosaiikeissa esiintyvät muun muassa Pyramos ja Thisbe, Poseidon ja Amymone, Apollon ja Dafne, Hippolytos ja Faidra, Ganymedes ja kotka, Narkissos, Dioskuurit sekä neljän vuodenajan allegoriat. Osa mosaiikeista on geometrista kuviointia.

Myös talon seinät on ollut koristeltu geometrisin ja kukkakuvioinnein.

## Lähteet

## Aiheesta muualla
Sonia Picado Sotela

**Sonia Picado Sotela** (s. 29. joulukuuta 1936 San José, Costa Rica) on costaricalainen juristi, professori, diplomaatti ja poliitikko, joka on keskittynyt urallaan ihmisoikeuskysymyksiin. Hän on toiminut Amerikkojen ihmisoikeustuomioistuimen tuomarina ja YK:n ihmisoikeusasioihin liittyvissä elimissä. Lisäksi Sotela on ollut Costa Rican Yhdysvaltain-suurlähettiläs ja maan parlamentin jäsen.

## Opiskelijasta professoriksi
Picado sai oikeustieteen tutkinnon Costa Rican yliopiston. Hän kuului yliopiston henkilökuntaan 1972–2003. Vuosina 1980–1984 hän oli oikeustieteellisen tiedekunnan dekaani.

Picado oli 1984–1994 Inter-American Institute of Human Rightsin johtaja, jota hän oli ollut myös perustamassa. Instituutin tarkoituksena on kouluttaa tuomareita, asianajajia, kansalaisjärjestöjä ja yksityishenkilöitä ihmisoikeuksiin ja kansalaisvapauksiin liittyvissä kysymyksissä. Vuodesta 1985 hän on toiminut myös instituutin professorina.

## Ihmisoikeustuomarina ja -asiantuntijana
Picado oli vuosina 1988–1994 ensimmäisenä naisena Amerikkojen ihmisoikeustuomioistuimen tuomari. Hän toimi vuosina 1992–1994 myös Costa Rican edustajana Euroopan komission asiantuntijakomiteassa, jonka tarkoituksena oli edistää Keski-Amerikan ihmisoikeustilannetta.

Picado oli vuosina 1994–1998 ensimmäisenä naisena Costa Rican Yhdysvaltain-suurlähettiläs. Hänet valittiin vuonna 1998 kansallisen vapauspuolueen listoilta Costa Rican parlamenttiin. Neljävuotisen kautensa aikana Picado ajoi monia lakiehdotuksia naisten aseman edistämiseksi.

Picado johti vuonna 1999 kansainvälistä tutkimuskomissiota, joka tutki Itä-Timorin ihmisoikeustilannetta, ja esitti komission raportin YK:n ihmisoikeusvaltuutetulle. Vuosina 2010–2016 Picado jatkoi YK:n palveluksessa, kun hän johti inhimillisen turvallisuuden neuvoa-antavaa lautakuntaa.

Picado on kirjoittanut useita akateemisia artikkeleita ihmisoikeuksista, ja hänet palkittiin vuonna 1993 YK:n ihmisoikeuspalkinnolla.

## Lähteet
Zeal and Ardor

**Zeal and Ardor** on yhdysvaltalainen avantgardemetallin musiikkiprojekti, jonka perusti ja jota johtaa sveitsiläis-yhdysvaltalainen Manuel Gagneux. Yhtyeelle tyypillistä on black metalin, negrospirituaalien, bluesin ja gospelin yhdisteleminen. Yhtye sai alkunsa Gagneuxin kysyttyä 4chan-verkkosivuston foorumilla musiikin tyylilajeista joita voisi yhdistää toisiinsa, tavoitteenaan säveltää kappale puolessa tunnissa kahden anonyymin käyttäjän valintojen perusteella. Ensimmäinen käyttäjä kommentoi viestiketjuun ”nigger music” ja toinen ”black metal”, mikä vaikutti ratkaisevasti projektin tyylisuunnan syntyyn.

Yhtyeen esikoisalbumi *[[Devil Is Fine]]* julkaistiin 15. huhtikuuta 2016, minkä jälkeen yhtye laajeni esiintyväksi kokoonpanoksi. Toinen studioalbumi, *[[Stranger Fruit]]* julkaistiin 8. kesäkuuta 2018.

Yhtye on esiintynyt Suomessa Joensuun Ilosaarirockissa vuonna 2018, Oulun North Of Hell -festivaaleilla vuonna 2022 ja Helsingin Tuska-festivaaleilla vuonna 2024.

## Diskografia
;Studioalbumit
* 
* 
* 
* 
* 

;Singlet
*"Devil Is Fine" (2016)
*"Come On Down" (2017)
*"Gravedigger's Chant (2018)
*"Waste" (2018)
*"Built On Ashes" (2018)
*"You Ain't Coming Back" (2018)
*"I Can't Breathe" (2020)
*"Vigil" (2020)
*"Tuskegee" (2020)
*"Trust No One" (2020)
*"Wake of a Nation" (2020)
*"Run" (2021)
*"Erase" (2021)
*"Bow" (2021)
*"Götterdämmerung" (2021)
*"Golden Liar" (2021)
*"Church Burns" (2022)
*"Firewake" (2022)
*"To My Ilk" (2024)
*"Clawing Out" (2024)
*"Fend You Off" (2024)
*"Hide in Shade" (2024)

## Lähteet
Pentti Vuorio (päätoimittaja)

**Pentti Kalevi Vuorio** (23. lokakuuta 1930 Viipuri – 21. heinäkuuta 2022) oli suomalainen journalisti ja tietokirjailija, joka toimi *[[Etelä-Suomen Sanomat|Etelä-Suomen Sanomien]]* päätoimittajana. 

## Henkilöhistoria
Pentti Vuorio syntyi diplomi-insinööri Tauno Gideon Vuorion ja Esteri Elisa Ojasen perheeseen. Hänen puolisonsa vuodesta 1972 on sihteeri Raija Terhikki Virtanen. Vuorio tuli ylioppilaaksi 1948 ja opiskeli Teknillisessä korkeakoulussa ja Helsingin yliopistossa.  Hän oli *[[Suomen Urheilulehti|Suomen Urheilulehden]]* toimittaja ja toimitussihteeri 1954–1955, *[[Uusi Suomi|Uuden Suomen]]* urheilutoimittaja 1955–1960, urheiluosaston päällikkö 1957–1960, *Pesa*-niminen pakinoitsija 1971–1975 ja ajankohtaistoimituksen päällikkö 1975–1976. *[[Urheilun Kuva-Aitta|Urheilun Kuva-Aitan]]* päätoimittaja Vuorio oli 1960–1968. Suomen Urheiluliiton tiedototuspäällikkönä hän toimi 1969–1971 ja oli sen jälkeenkin liiton eri tehtävissä vuoteen 1989.  *Etelä-Suomen Sanomien* uutispäällikkö Vuorio oli 1978–1985 ja toimituspäällikkö 1985–1986. Lehden päätoimittajaksi hänet nimitettiin vuonna 1986.  

## Teoksia
* *Urheiluvuosi 1960*, 1960 (Stig Häggblomin kanssa)
* *Kilpakenttien kuninkaat: yleisurheilun historia 1864–1964*, 1965 (suomentaja)
* *Eero Mäntyranta: Kairoilta kisaladuille*, 1968
* *X European athletic championships = X championnats d'Europe d'athlétisme = X Europamästerskapen i friidrott. X Europameisterschaften der Leichtathletik : Helsinki 10.–15.8.1971*, 1969 (Stig Häggblomin kanssa)
* *The Best Finnish performers 1970*, 1970
* *Kilpakenttien sankarit*, 1972
* *EM 71 Helsinki : X Euroopan yleisurheilumestaruuskilpailut = EM 71 Helsinki : X European athletic championships*, 1972 (Stig Häggblomin, Mika Launiksen ja Mauno Hämäläisen kanssa) 
* *Kullatut sekunnit*, 1973 (Rolf Haikkolan kanssa)
* *Urheiluvuosi: Idrottsboken '74, '75, '76, '77, '78, '79, 1974-1979 (Rainer Lönnforsin kanssa)
* *Kullatut piikkarit*, 1976 ([[Lasse Virén]]in ja [[Antero Raevuori|Antero Raevuoren]] kanssa)
* *Kuka kukin on MM-hiihdoissa 1978 Lahdessa*, 1978 (yhdessä muiden kanssa)
* *XXII olympiadin kisat, Moskova 19.7.–3.8.1980: Suomen olympiajoukkue*, 1980
* *Helsinki : the city of athletics*, 1980
* *Lahden hiihtoseura 80 vuotta: vuodet 1982–2002*, 2002
* *Lahden Ahkera 1907–2007: nimet, numerot ja saavutukset: historian tilasto-osa'', 2007 (Arto Pasasen ja Aulis Tiensuun kanssa) 

## Lähteet

## Aiheesta muualla
*Pentti Vuorion muistokirjoitus Helsingin Sanomissa
Irena Krzywicka

**Irena Krzywicka** (o.s. Goldberg; 28. toukokuuta 1899 Jeniseisk, Venäjä – 12. heinäkuuta 1994 Bures-sur-Yvette Ranska) oli puolalainen kirjailija, kääntäjä ja feministi. Hän kampanjoi naisten oikeuksien, perhesuunnittelun ja sukupuolivalistuksen edistämiseksi Puolassa.

## Elämäkertaa
Irena Goldberg syntyi Puolan juutalaiseen perheeseen, joka oli karkotettu Siperiaan syytettynä sosialismista. Hänen isänsä sairastui karkotuksessa tuberkuloosiin ja äiti kasvatti tyttärensä rakastamaan kirjallisuutta, olemaan suvaitsevainen ja rationaalinen.

Vuonna 1922 Goldberg valmistui Varsovan yliopistosta. Väitöskirja jäi tekemättä, koska hän oli riitaantunut sen tarkastajan kanssa. Samana vuonna hän julkaisi ensimmäisen esseensä. Avioliiton hän solmi seuraavana vuonna sosiologi Jerzy Krzywickin kanssa. He tekivät sopimuksen avoimesta avioliitosta. Häiden jälkeen Krzywicka matkusti Korsikalle rakastajansa Walter Hasencleverin kanssa, joka oli tuolloin kuuluisa saksalainen kirjailija. Virallisesta avioliitosta syntyi kaksi poikaa, Piotr ja Andrzej.

Krzywicka käänsi puolaksi Herbert George Wellsin, Max Frischin ja Friedrich Dürrenmattin teoksia. Hän kirjoitti myös romaaneja. Herätyksensä feminismiin hän sai tavattuaan Tadeusz Boy-Żeleńskin, jonka kanssa hän ystävystyi ja ryhtyi rakkaussuhteeseen. Krzywicka ryhtyi kampanjoimaan sukupuolivalistuksen puolesta, puhui avoimesti abortista ja naisen seksuaalisuudesta. Hän oli ennen vuotta 1939 Puolan tunnetuin feministi. Hänen kirjoituksensa ja puheensa herättivät inhoa ja vihaa vanhoillisissa ja häntä syytettiin jopa kansakunnan vahingoittamisesta. Tähän yhtyivät myös itseään liberaaleina pitävät.

Toisen maailmansodan alussa vuonna 1939 Saksa valtasi Puolan ja Krzywickan oli pakko piileskellä väärän nimen turvin, koska hän oli miehittäjien tekemällä tappolistalla. Hän menetti miehityksessä itselleen kolme tärkeää miestä: poikansa Piotrin, rakastaja murhattiin Lvivissä ja aviomies luultavimmin Katynissa. Krzywicka osallistui vastarintaan auttamalla Puolan kotiarmeijaa.

Sodan jälkeen Krzywicka työskenteli Puolan suurlähetystössä Pariisissa. Hän palasi Puolaan vuonna 1946. Vuonna 1962 hän muutti kotimaastaan auttamaan poikansa uraa ensiksi Sveitsiin ja sittemmin Ranskaan. Hän julkaisi muistelmansa vuonna 1992.
Ramona Straub

**Ramona Straub** (s. 19. syyskuuta 1993) on saksalainen mäkihyppääjä ja joukkuemäen maailmanmestari. Hänen seuransa on SC Langenordnach.

Straub sijoittui Lahden MM-kilpailuissa 2017 normaalimäessä 33:nneksi. Vuoden 2018 talviolympialaisissa hän hyppäsi normaalimäessä kahdeksanneksi. Seefeldin MM-kilpailuissa 2019 Straub oli mukana voittamassa historian ensimmäistä naisten joukkuemäkeä.

Maailmancupissa Straub esiintyi ensimmäisen kerran tammikuussa 2012 Hinterzartenissa sijoittuen 26:nneksi. Kymmenen parhaan joukkoon hän sijoittui ensimmäisen kerran oltuaan yhdeksäs Tšaikovskissa tammikuussa 2014. Ensimmäisen palkintosijansa hän saavutti oltuaan toinen Lillehammerissa joulukuussa 2018.

Continental Cupissa Straub oli kokonaiskilpailun kolmas kaudella 2012–2013.

Nuorten MM-kilpailuihin Straub on osallistunut neljä kertaa. Vuonna 2009 hän sijoittui normaalimäessä kuudenneksi ja vuonna 2011 22:nneksi. Vuoden 2012 kisoissa hän sai joukkuemäessä hopeaa ja oli normaalimäessä 18:s. Vuonna 2013 joukkuemäestä tuli pronssia ja normaalimäestä 17. sija.

## Lähteet
Bispebjerg

**Bispebjerg** on yksi Kööpenhaminan tilastoalueista. Se sijaitsee Kööpenhaminan pohjoisosissa. Vuonna 2016 alueella asui noin 54,5 tuhatta asukasta. Bispebjerg rajautuu pohjoisessa Gentoften ja Gladsaxen kuntaan, lännessä Brønshøj-Husumiin, lounaassa Vanløseen, etelässä Frederiksbergin kuntaan, kaakossa Nørrebrohon ja idässä Østerbrohon.

Alueen raja on paikoin häilyvä, mutta selkeästi se rajautuu Borups Alléen, S-junalinjaan Hellerupista Ny Ellebjergiin sekä Utterslev Mosen ja Emdrup Søn väliseen kanavaan. Alueen määrittelemätöntä osaa kutsutaan usein Nordvestiksi ja Nordvestkvarteretiksi.

## Nimen alkuperä
Bispebjergin alue on nimetty pitkänomaisen kukkulan ja pellon mukaan, joka kuului Utterslevin kylään. Vanhin tunnettu nimimuoto on vuodelta 1635 *Bissebierre*. Vuonna 1682 alueesta käytettiin muotoa *Biszebierg* ja nimeä jatkettiin myöhemin myllyn nimenä 1821 Bissebjerg Væirmølle. Varhaisin Bispebjerg-muodon esiintyminen on vuodelta 1854, jolloin käsitettiin että kukkula tulisi nimetä Roskilden piispan mukaan, jolla oli keskiajalla omaisuutta Utterslevissä. Alkuperäisen presposition on kuitenkin tulkittu pikemminkin viittaavan purevaan karjaan.

## Lähteet
Kaisa Hernberg

**Kaisa Mirjam Thi-Li Hernberg** (s. 1976 Tampere) on suomalainen poliitikko ja yrittäjä. Vuodesta 2017 Hernberg on toiminut vihreiden kaupunginvaltuutettuna Helsingissä. Hän on myös ollut vihreiden puoluevaltuuskunnan puheenjohtaja vuosina 2017–2019.

Hernbergin äiti on entinen ministeri, europarlamentaarikko ja vihreiden puheenjohtaja, kansanedustaja Satu Hassi ja isä professori Rolf Hernberg.

## Politiikka

Kaisa Hernberg on ollut vuodesta 2017 lähtien vihreiden kaupunginvaltuutettu Helsingissä saatuaan 2017 kuntavaaleissa 1268 ääntä. Hän toimi vuosina 2017–2019 vihreiden puoluevaltuuskunnan puheenjohtajana ja vihreiden kaupunginvaltuustoryhmän puheenjohtajana 2019 tammikuusta joulukuuhun. Helsingin kaupunkiympäristölautakunnan jäsenenä hän toimi 2017–2019. Vuoden 2019 alussa hän siirtyi kaupunginhallituksen jäseneksi. 

Hernberg toimi vihreiden puoluesihteerin Lasse Miettisen sijaisena syyskuusta 2017 helmikuuhun 2018.

Syksyn 2015 ja kevään 2016 aikana Hernberg johti Vihreiden strategiatyöryhmää yhdessä kansanedustaja Emma Karin kanssa. Puolueen uusi strategia hyväksyttiin puoluekokouksessa Lahdessa toukokuussa 2016.

Hernberg on toiminut vihreiden puoluevaltuuskunnan jäsenenä 2015–2017, Vihreiden Yrittäjien varapuheenjohtajana 2015 sekä Vihreiden Yrittäjien puheenjohtajana 2015–2017.

Hernberg oli ehdokkaana eduskuntavaaleissa 2015, sai 2053 ääntä eikä tullut valituksi. 

Poliittisella urallaan Kaisa Hernbergille ovat olleet erityisen tärkeitä ilmasto- ja energiakysymykset, yrittäjyys, elinkeinopolitiikka, tasa-arvo ja yhdenvertaisuus sekä perheiden asemaan liittyvät kysymykset.

## Ura
Hernberg on työskennellyt kehitysjohtajana Climate Leadership Coalitionissa, joka edistää liiketoiminnallisia ratkaisuja ilmastonmuutoksen torjuntaan. Hän myös toteuttaa ilmasto- ja cleantech-aiheisiin liittyviä koulutus- ja konsultointitoimeksiantoja sekä sijoittaa startupyrityksiin yrityksensä Afabla Oy:n kautta. Hernberg on sijoittajaosakkaana viidessä cleantech-yrityksessä sekä hallituksen jäsenenä Helen Oy:ssa ja muissa yrityksissä.

Ennen nykyisiä tehtäviään Kaisa Hernberg työskenteli vuosina 2013–2014 johtajana Finpron (nyk. Business Finland) alaisessa Cleantech Finland -ohjelmassa, joka edistää suomalaisen ympäristöteknologian vientiä.

Vuosina 1998–2012 Hernberg työskenteli lukuisissa tehtävissä markkinointiviestinnän alalla. Vuonna 2004 hän perusti asiantuntijayritysten strategiseen markkinointiviestintään erikoistuneen Frank Communicationsin, jonka toimitusjohtajana työskenteli 2005–2012. Tammikuussa 2013 Hernberg myi yrityksen työntekijälleen.

Hernberg on kunniajäsen helsinkiläisessä Havis Amandan Nuorkauppakamarissa. 

## Koulutus
Hernberg on koulutukseltaan Bachelor of Arts with Honours. Hän on valmistunut Stirlingin Yliopistosta Isosta-Britanniasta vuonna 2001, pääaineenaan Film & Media Studies. Hernberg on opiskellut myös Tampereen yliopistossa vuosina 1995–1997 pääaineenaan yleinen kirjallisuustiede. Hernberg valmistui ylioppilaaksi Tampereen Yhteiskoulun lukiosta 1995.

## Teoksia
* 
* 

## Lähteet

## Aiheesta muualla
* Kaisa Hernbergin kotisivut
* Kaisa Hernbergin LinkedIn-profiili
Stranger Fruit

__NOTOC__
**Stranger Fruit** on Zeal and Ardorin toinen studioalbumi, joka julkaistiin 8. kesäkuuta 2018.

## Kappaleet
#
#
#
#
#
#
#
#
#
#
#
#
#
#
#
#

## Arvostelut
* Soundi: 

## Lähteet
Suzanne Romaine

**Suzanne Romaine** (s. 1951) on yhdysvaltalainen kielitieteilijä, jonka tutkimusalaa ovat kielihistoria ja sosiolingvistiikka. Hän oli vuosina 1984–2014 Oxfordin yliopiston englannin kielen Merton-professuurin haltija.

## Tausta ja ura
Romaine on suorittanut A.B.-tutkinnon arvosanoin *magna cum laude* saksan kielessä ja lingvistiikassa 1973 Bryn Mawr Collegessa. Sen jälkeen hän suoritti 1975 M.A.-tutkinnon s fonetiikassa ja lingvistiikassa Skotlannissa Edinburghin yliopistossa ja Ph.D lingvistiikassa Birminghamin yliopistossa 1981.

Romaine on ollut vuodesta 1984 Oxfordin yliopiston Merton-professuurin haltija. Hän sai vuonna 1998 kunniatohtorin arvon Norjasta Tromssan yliopistosta in ja 1999 Ruotsista Uppsalan yliopistosta. Hänet kutsuttiin vuonna 2010 Suomalaisen tiedeakatemian jäseneksi..

## Tutkimus
Romainen tutkimus on kohdistunut pääasiassa kielihistoriaan ja sosiolingvistiikkaan ja erityisesti monikielisyyden, kielellisen moninaisuuden, kielenmuuttamisen, kielen omaksumisen ja kielikontaktin ongelmiin. Muita hänen kiinnostuksensa kohteita ovat korpuslingvistiikka, kieli ja sukupuoli, lukuja kirjoitustaito, kaksikielinen ja kielikylpyopetus. Hän on tehnyt kenttätyötä Skotlannissa työväenluokasta peräisin olevien koululaisten kielestä, Englannissa asuvien punjabin puhujien kaksikielisyyden ja kielen kadottamisen malleista, Papua-Uusi-Guineassa maaseudun ja kaupungin koululaisten kielestä ja myös Hawaijilla.

Romainen monografia *Socio-historical Linguistics; Its Status and Methodology* (1982), korreloi ulkoisten tekijöiden aiheuttamien lingvististen muunnelmien kanssa joita on löydetty historiallisesta datasta, ja sitä pidetään sosiolingvistiikan alatieteenalan alkuna tai perustana.

## Julkaisut
* *Socio-historical Linguistics; Its Status and Methodology* Cambridge: Cambridge University Press, 1982
* *The Language of Children and Adolescents; The acquisition of communicative competence* Oxford: Blackwell, 1984
* *Pidgin and Creole Languages* London: Longman, 1988
* *Bilingualism* Oxford: Blackwell, 1989. 2. uud. p. 1995. British Association for Applied Linguistics, vuoden kirja -ehdokas
* *Language, Education and Development; Urban and Rural Tok Pisin in Papua New Guinea* Oxford: Oxford University Press, 1992
* *Language in Society. An Introduction to Sociolinguistics* Oxford: Oxford University Press, 1994. 2. uud. p. 2000.
* *Communicating Gender* Mahwah,NJ: Lawrence Erlbaum, 1999
* (Daniel Nettlen kanssa) *Vanishing Voices; The Extinction of the World's Languages* New York: Oxford University Press, 2000. (British Association for Applied Linguistics  vuoden kirja -palkinto 2001.

## Lähteet
Linda Hutcheon

**Linda Hutcheon** (s. 24. elokuuta 1947) on kanadalainen tieteilijä, jonka alaa ovat kirjallisuusteoria ja kirjallisuuskritiikki, ooppera ja Kanadan tutkimus. Hän on professori emerita Toronton yliopistossa, jossa hän on opettanut vuodesta 1988 englannin kielen osastolla ja vertailevan kirjallisuustieteen keskuksessa. Hänet valittiin vuonna 1999 Modern Language Associationin 117. puheenjohtajaksi, ja hän on tehtävässä kolmas kanadalainen ja ensimmäinen kanadalainen nainen. Hänet tunnetaan kehittämistään postmodernismin teorioista.

Hän on sukujuuriltaan italialais-kanadalainen. Hän opiskeli ensin Toronton yliopistossa ja suoritti B.A.-tutkinnon. Sen jälkeen hän jatkoi Cornellin yliopistossa ja suoritti siellä M.A.-tutkinnon. Hän sai Ph.D.-arvon Toronton yliopistossa 1975 vertailevan kirjallisuustieteen alalla tekemästään tutkimuksesta. Hän opetti sen jälkeen eri yliopistoissa ja julkaisi kirjallisuusteoriaa koskevia kirjoja. Hän palasi 1988 Toronton yliopistoon. Hän on ollut vierailevana professorina Italiassa, Puerto Ricossa ja Yhdysvalloissa ja luennoinut niin Pohjois-Amerikassa kuin Euroopassakin.

Hutcheonin puoliso on tohtori Michael Hutcheon, jonka kanssa hän on tehnyt tutkimusyhteistyötä.

Hutcheon kutsuttiin vuonna 2010 Suomalaisen tiedeakatemian jäseneksi.

## Teokset
* *Narcissistic Narrative: The Metafictional Paradox*. Wilfrid Laurier University Press, 1980
* *Formalism and the Freudian Aesthetic: The Example of Charles Mauron*.Cambridge University Press, 1984
* *A Theory of Parody: The Teachings of Twentieth-Century Art Forms*. Methuen, 1985
* *A Poetics of Postmodernism: History, Theory, Fiction*. Routledge, 1988
* *The Canadian Postmodern: A Study of Contemporary English-Canadian Fiction*. Oxford University Press, 1988
* *The Politics of Postmodernism*. Routledge, New Accents, 1989
* *Splitting Images: Contemporary Canadian Ironies*. Oxford University Press, 1991.
* *Irony's Edge: The Theory and Politics of Irony*. Routledge, 1994.
* *A Theory of Adaptation*. Routledge, 2006; 2. uud. painos 2013.

## Lähteet
Brønshøj-Husum

**Brønshøj-Husum** on yksi Kööpenhaminan tilastoalueista. Se sijaitsee Luoteis-Kööpenhaminassa. Vuonna 2022 alueella asui noin 44 tuhatta asukasta. 

Brønshøj-Husum sijaitsee kaupungin luoteiskolkassa, 6-8 km keskustasta. Se rajautuu pohjoisessa Gladsaxen kuntaan, luoteessa Herlevin kuntaan, lännessä Rødovren kuntaan, etelässä Vanløseen ja idässä Bispebjergiin. 

Kaupunginosan joukkoliikenne perustuu paljon busseihin, sillä Husumin paikallisjuna-asema on syrjässä suurimpiin asuinaluueisiin nähden.

## Lähteet
Indre By

**Indre By** () on yksi Kööpenhaminan tilastoalueista ja kaupunginosista. Vuonna 2016 alueella asui noin 54 tuhatta asukasta. Indre By rajautuu pohjoisessa Østerbrohon ja Nørrebrohon. Lännessä se rajautuu Frederiksbergin kuntaan, lounaassa Vesterbro/Kongens Enghaven tilastoalueeseen. Etelässä se rajautuu Amagerin saareen ja idässä Juutinraumaan. Indre By sijaitsee Kööpenhaminan länsiosassa ja käsittää Kööpenhaminan historiallisen keskustan. Alueeseen lukueutuvat kävelykatu Strøget, Slotsholmenin linnasaari ja Nyhavnin satama. Alueella on myös kuninkaanlinna, satama makasiineineen, kirkkoja ja yliopisto. Indre Byn korttelit muodostivat jo varhain Kööpenhaminan poliittisen vallan, kaupankäynnin ja sivistyselämän keskuksen. Aluella on nykyisin putiikkeja, trendikahviloita ja ravintoloita.

## Lähteet
Nørrebro

**Nørrebro** on yksi Kööpenhaminan tilastoalueista. Se sijaitsee Kööpenhaminan keskiosassa. Vuonna 2016 alueella asui noin 80 000 asukasta. Nørrebro rajautuu pohjoisessa Bispebjergiin, lännessä Frederiksbergin kuntaan, etelessä Indre Byhyn ja idässä Østerbrohon.

Nørrebro on ennen kaikkea asuntoaluetta, myös sen entisiä teollisuusalueita on muokattu asunnoiksi. Suurin osa asunnoista on yksiöitä tai kaksioita.

Alue on maahanmuuttajien asuttama, ja väkivallasta, katujengeistä ja muusta rikollisuudesta on tullut kasvava ongelma alueella 2010-luvulla. Aiheesta on uutisoitu Tanskassa paljon. 

## Lähteet

## Aiheesta muualla
Østerbro

**Østerbro** on yksi Kööpenhaminan tilastoalueista. Se sijaitsee Koillis-Kööpenhaminassa. Vuonna 2022 alueella asui noin 80 tuhatta asukasta.
Østerbro rajautuu pohjoisessa Gentoften kuntaan, lännessä Nørrebrohon ja Bispebjergiin, etelässä Indre Byhyn ja idässä Juutinraumaan.

Pääosa Østerbron rakennuskannasta on valmistunut vuosina 1890–1940, mutta vanhojen talojen joukkoon on rakennettu uusia ja korkeampia. Ensimmäinen 16-kerroksinen rakennus on vuodelta 1961.

## Lähteet

## Aiheesta muualla
Valby

**Valby** on yksi Kööpenhaminan tilastoalueista. Se sijaitsee Lounais-Kööpenhaminassa. Vuonna 2022 alueella asui noin 64 tuhatta asukasta.  Valby rajautuu koillisessa Frederiksbergin kuntaan, pohjoisessa Vanløseen, idässä Rødovren ja Hvidovren kuntaanan ja idässä Vesterbro/Kongens Enghaveen.

## Lähteet

## Aiheesta muualla
Vanløse

**Vanløse** on yksi Kööpenhaminan tilastoalueista. Se sijaitsee Länsi-Kööpenhaminassa. Vuonna 2022 alueella asui noin 41 tuhatta asukasta. Vanløse rajautuu pohjoisessa Brønshøj-Husumiin, lännessä Rødovren kuntaan, etelässä Valbyhyn, kaakossa Frederiksbergin kuntaan ja idässä Bispebjergiin.

Vanløse on asuinaluetta, jossa kulkee paljon läpikulkuliikennettä. Siellä on neljä paikallisjuna-asemaa ja kahden Kööpenhaminan metrolinjan M1 ja M2 pääteasemat. Se oli maaseutua 1800-luvun loppupuolelle asti, kunnes alueelle rakennettiin rautatie.

## Lähteet
Vesterbro/Kongens Enghave

**Vesterbro/Kongens Enghave** on yksi Kööpenhaminan tilastoalueista. Se sijaitsee Kööpenhaminan eteläosassa. Vuonna 2022 alueella asui noin 77 tuhatta asukasta.  Vesterbro/Kongens Enghave rajautuu etelässä Amagerin saareen, idässä Indre Byhyn, pohjoisessa Frederiksbergin kuntaan ja lännessä Valbyhyn.

Alue muodostettiin vuonna 2007 yhdistämällä Vesterbron ja Kongens Enghaven alueet. Vesterbron pääkatu Vesterbrogade oli vuosisatojen ajan Kööpenhaminan portti länteen ja mjuualle kuningaskuntaan.

## Lähteet
Metyylipyridiini

**Metyylipyridiini** viittaa kolmeen saman aineen isomeeriin:
*2-metyylipyridiini
*3-metyylipyridiini
*4-metyylipyridiini
Karen Pritzker

**Karen Pritzker** (s. 1958) on yhdysvaltalainen sijoittaja, elokuvatuottaja, hyväntekijä ja miljardööriperijätär. Hän on Pritzkerin miljardöörisukua, johon kuului alkuvuonna 2018 yhteensä 11 dollarimiljardööriä. Hänen isoisänsä oli kiinteistö- ja sijoitustoiminnalla rikastunut lakimies A. N. Pritzker, joka loi pohjan kolmen poikansa sittemmin perustamalle Marmot-teollisuuskonsernille (nyttemmin myyty osaksi miljardööri Warren Buffettin Berkshire Hathawaytä) ja Hyatt-hotellikonsernille. Maaliskuussa 2018 yhdysvaltalainen talousjulkaisu *[[Forbes]]* arvioi Karen Pritzkerin omistusten arvoksi 5,0 miljardia dollaria.

Pritzker toimii yritysten alkuvaiheen rahoitukseen osallistuvassa LaunchCapital LLC -sijoitusyhtiössä ja mikroluototukseen keskittyvässä Grameen America LLC -yhtiössä. Hän on perustanut ja johtaa Grameen America LLC:n Seedlings -säätiötä, joka pyrkii tukemaan fyysisistä tai psyykkisistä sairauksista kärsiviä perheitä.  Elokuvatuottaja Pritzker toimii KPJR Films -elokuvayhtiönsä kautta; yhtiö on tuottanut muutamia muutosta edistämään pyrkiviä dokumenttielokuvia aiheenaan dysleksia, resilienssi ja lapsuuden traumaattisista kokemuksista toipuminen. Hän on myös ollut perustamassa ja tukenut *My Hero Project* -verkkosivustoa.

Pritzker on suorittanut alemman korkeakoulututkinnon (B.A.) Northwestern-yliopistossa. Hän on naimisissa sijoittaja Michael Vlockin kanssa ja heillä on neljä lasta. Pariskunta on tehnyt rahalahjoituksia muun muassa Yalen yliopistolle, Teach for America -hankkeelle ja Michael J. Foxin säätiön Parkinsonin tautia koskevaan tutkimukseen.  

Hänen sisaruksiaan ovat Jennifer Pritzker (s. 1950) ja Linda Pritzker (s. 1953), jotka ovat myös miljardööriperijöitä. 

## Lähteet
Chan Hao-ching

**Chan Hao-ching** (s. 19. syyskuuta 1993 Taichung) on taiwanilainen tennispelaaja. Hän on ollut parhaimmillaan WTA-listalla nelinpelissä viidentenä kesäkuussa 2016. Hän on voittanut urallaan 14 WTA-turnausta nelinpelissä. Myös hänen siskonsa Latisha Chan (entiseltä nimeltään Chan Yung-jan) on tennispelaaja.

## Lähteet

## Aiheesta muualla
*
*
Kiki Kogelnik

**Kiki Kogelnik** (22. tammikuuta 1935 Bleiburg – 1. helmikuuta 1997 Wien) oli itävaltalainen taidemaalari. Tyyliltään hän oli lähellä pop-taidetta. Kogelnik opiskeli Wienin kuvataideakatemiassa ja muutti opintojen jälkeen Yhdysvaltoihin, New Yorkiin.  Vuonna 1966, kun Kogelnik oleskeli Lontoossa, hänen ateljeensa tuhoutui tulipalossa.

Vuonna 1969 kuumatkan aikaan, Kogelnik järjesti *Moonhappeningin* Wienissä, jossa hän tuotti kuuta kuvaavia silkkipainotöitä yhtä aikaa matkasta kertovan televisiolähetyksen kanssa. Tämän jälkeen hän alkoi tehdä feminismiä kuvaavia teoksia, jossa näkökulma on usein humoristinen tai pop-kulttuurin sävyttämä. Vuonna 1974 hän ryhtyi työskentelemään myös keramiikan parissa.

Myöhemmissä töissään Kogelnik kuvasi ihmisvartaloa. Hän kuvasi sen usein fragmentoina ja manipuloituna. Hän ryhtyi tekemään myös kasvotutkielmia ekspressiivisellä tyylillä. Hän teki näiden lisäksi lasiveistoksia.  

Kogelnik oli naimisissa ja hänellä oli yksi lapsi. Ensimmäisen näyttelynsä hän piti vuonna 1961 Wienissä.

## Lähteet

## Aiheesta muualla
* http://www.kogelnikfoundation.org/
* http://www.simonesubal.com/here/artists/kiki-kogelnik-estate/images/
Marija Isakova

**Marija Isakova** (1917 – 25. maaliskuuta 2011) oli neuvostoliittolainen pikaluistelija. Hän oli Neuvostoliiton ensimmäinen pikaluistelun maailmanmestari aikana, jolloin naiset eivät vielä kilpailleet olympialaisten pikaluistelussa.

Neuvostoliittolaiset kilpailivat yleisluistelun naisten MM-kilpailuissa ensimmäisen kerran Turussa vuonna 1948. Isakova oli nopein 1&nbsp;000 ja 3&nbsp;000 metrillä sekä sijoittui toiseksi 500 metrillä ja kolmanneksi 5&nbsp;000 metrillä. Hän voitti yhteispisteissä maailmanmestaruuden ennen kahta maannaistaan. Kongsbergin MM-kilpailuissa 1949 hän voitti kolme matkaa ja Neuvostoliitto otti jälleen kolmoisvoiton. Kolmannen maailmanmestaruutensa Isakova voitti Moskovassa vuonna 1950, mihin riitti tällä kertaa vain yksi matkavoitto (500 metrillä). Kahdeksan ensimmäistä sijaa menivät emäntämaahan. Vuonna 1951 Neuvostoliitto ei osallistunut Eskilstunan MM-kilpailuihin poliittisista syistä ja Isakova ei enää kilpaillut tämän jälkeen kansainvälisellä tasolla.

## Lähteet
Jennifer Pritzker

**Jennifer Natalya Pritzker** (aiemmin **James**, s. 1950) on yhdysvaltalainen transsukupuolinen, pitkän sotilasuran tehnyt ja everstiluutnanttina sotilaspalveluksesta eläkkeelle jäänyt sijoittaja, hyväntekijä ja miljardööriperijätär. Hän on Pritzkerin miljardöörisukua, johon kuului alkuvuonna 2018 yhteensä 11 dollarimiljardööriä. 

Pritzkerin isoisä oli kiinteistö- ja sijoitustoiminnalla rikastunut lakimies A.&nbsp;N. Pritzker, joka loi pohjan kolmen poikansa sittemmin perustamalle Marmot-teollisuuskonsernille (nyttemmin myyty osaksi miljardööri Warren Buffettin Berkshire Hathawaytä) ja Hyatt-hotellikonsernille. Maaliskuussa 2018 yhdysvaltalainen talousjulkaisu *[[Forbes]]* arvioi Jennifer Pritzkerin omistusten arvoksi 1,9 miljardia dollaria.

Pritzker on maailman ensimmäinen transsukupuolinen dollarimiljardööri. Hän ilmoitti vuonna 2013 aikovansa elää elämäänsä naisena. Hän on perustamansa kiinteistösijoitusyhtiö Tawani Enterprisesin toimitusjohtaja. Hän on perustanut Tawani-säätiön ja kotikaupunkiinsa Chicagoon sotamuseon (Pritzker Military Museum & Library). Hän on lahjoittanut rahaa kotiyliopistolleen, sotahistoriaan liittyviin tarkoituksiin, monille transsukupuolisuutta tutkivalle tai aiheesta opetusta antavalle yliopistolliselle laitokselle ja hankkeelle (esim. ). Tämä on herättänyt pohdintaa esimerkiksi alkujaan miehinä eläneiden transsukupuolisten naisten tulemisesta naisten suojatuille alueille, naisten korkeakouluihin ja urheiluun sekä varakkaiden valkoihoisten transsukupuolisten tai homoseksuaalisten miesten suuresta vaikutusvallasta transsukupuolisuuden tutkimisessa ja määrittämisessä.

Pritzker on suorittanut alemman korkeakoulututkinnon (B.A./B.Sc.) Loyola-yliopistossa (Chicago, Illinois) historia pääaineenaan. Hän on eronnut ja hänellä on kolme lasta. Hänen sisaruksiaan ovat Linda Pritzker (s. 1953) ja Karen Pritzker (s. 1958), jotka ovat myös miljardööriperijöitä. 

## Lähteet

## Aiheesta muualla
*About us   (tawanifoundation.org)
Linda Pritzker

**Linda Pritzker** (s. 1953 Oberlin, Ohio, Yhdysvallat) on yhdysvaltalainen psykoterapeutti, lama (tiibetinbuddhalainen opettaja), kirjailija, hyväntekijä ja miljardööriperijätär. Hän on Pritzkerin miljardöörisukua, johon kuului alkuvuonna 2018 yhteensä 11 dollarimiljardööriä.

Pritzkerin isoisä oli kiinteistö- ja sijoitustoiminnalla rikastunut lakimies A. N. Pritzker, joka loi pohjan kolmen poikansa sittemmin perustamalle Marmot-teollisuuskonsernille (nyttemmin myyty osaksi miljardööri Warren Buffettin Berkshire Hathawaytä) ja Hyatt-hotellikonsernille. Maaliskuussa 2018 yhdysvaltalainen talousjulkaisu *[[Forbes]]* arvioi Linda Pritzkerin omistusten arvoksi 1,8 miljardia dollaria.

Pritzker syntyi amerikanjuutalaiseen perheeseen vuonna 1953. Hän on suorittanut ylemmän korkeakoulututkinnon psykologiasta jungilaiseen psykoterapiaan suuntautuen (M.A., Antioch University). Työskenneltyään useita vuosia psykoterapeuttina, hän perehtyi vähitellen tiibetinbuddhismiin. Hän kehittyi tämän uskonnollisen näkemyksen opettajaksi (lama) Yhdysvalloissa ja Nepalissa opiskellen, hän puhuu sujuvasti tiibetin kieltä ja sai lamana vuonna 2005 nimen **Lama Tsomo**. Hän on osaperustaja Namchak-säätiössä ja toimii opettajana tiibetinbuddhismiin syventymistä varten luodulla Namchak Retreat Ranch -maatilalla. Vielä alkuvuodesta 2018 rakenteilla ollut maatila sijaitsee Montanan osavaltion ylänköseudulla, lähelle Hot Springsin kaupunkia, Flathead-intiaaniresevaatin alueella. 

Pritzker on eronnut ja hänellä on kolme lasta. Hän asuu Montanan Missoulassa. Hänen sisaruksiaan ovat Jennifer Pritzker (s. 1950) ja Karen Pritzker (s. 1958), jotka ovat myös miljardööriperijöitä.

## Teokset
Pritzker on kirjoittanut kirjat:
* *The Princess Who Wept Pearls: The Feminine Journey in Fairy Tales* (1998; ASIN: B000GB1G9W)
* *Why Is the Dalai Lama Always Smiling? An Introduction and Guide to Tibetan Buddhist Practice* (2016; )

## Lähteet
Penny Pritzker

**Penny Pritzker** (s. ) on yhdysvaltalainen yritysjohtaja, poliitikko, hyväntekijä ja miljardööriperijätär. Hän oli keskeinen varainkerääjä Barack Obaman vuoden 2008 presidenttikampanjassa. Vuosina 2013–2017 hän toimi Yhdysvaltain kauppaministerinä presidentti Obaman toisella virkakaudella. Penny Pritzker on Pritzkerin miljardöörisukua, johon kuului alkuvuonna 2018 yhteensä 11 dollarimiljardööriä.

Hänen isoisänsä oli kiinteistö- ja sijoitustoiminnalla rikastunut lakimies A. N. Pritzker, joka loi pohjan kolmen poikansa sittemmin perustamalle Marmot-teollisuuskonsernille (nyttemmin myyty osaksi miljardööri Warren Buffettin Berkshire Hathawaytä) ja Hyatt-hotellikonsernille. Maaliskuussa 2018 yhdysvaltalainen talousjulkaisu Forbes arvioi Penny Pritzkerin omistusten arvoksi 2,8 miljardia dollaria.

Pritzker valmistui ensin Harvardin yliopistosta, ja opiskeli Stanfordin yliopistossa oikeustieteen tohtorin (J.D.) ja MBA-pätevyyden. Hän on naimisissa ja hänellä on kaksi lasta.

*(Artikkeli on keskeneräinen, alussa)*

## Lähteet

## Aiheesta muualla

* Billionaire Bankster Penny Pritzker Breaks into Obama’s Cabinet (2.5.2013)  (gregpalast.com)
Sergei Sergejev-Tsenski

**Sergei Nikolajevitš Sergejev-Tsenski** (, oikea sukunimi *Sergejev*; 30. syyskuuta 1875 Tambovin kuvernementin Preobraženskojen kylä – 3. joulukuuta 1958 Alušta) oli venäläinen kirjailija.

Sergejev-Tsenski syntyi opettajan perheeseen. Hän valmistui Gluhovin opettajainstituutista vuonna 1895, työskenteli vuoteen 1904 saakka opettajana ja palveli armeijassa vuosina 1904–1905 ja 1914–1915. Vuodesta 1905 lähtien hän asui Krimillä.

Kirjailija julkaisi ensimmäisen teoksensa vuonna 1898. Hänet tunnetaan erityisesti historiallisesta proosastaan. Sergejev-Tsenskin pääteos on romaanisarja *Preobraženije Rossii* (1914–1958), joka keskittyy ensimmäisen maailmansodan vuosiin. Krimin sotaa kuvaava suurromaani *Sevastopolskaja strada* (1937–1939) sai Stalin-palkinnon vuonna 1941. Kirjailija valittiin Neuvostoliiton tiedeakatemian jäseneksi vuonna 1943.

## Suomennettuja teoksia
* *Läpimurto: historiallinen romaani*. Suomentanut Valto Kallama. Helsinki: Otava, 1946.
* *Tykit vedetään esiin: historiallinen romaani*. Suomentanut Valto Kallama. Helsinki: Otava, 1946.

## Lähteet
April McMahon

**April Mary Scott McMahon** (s. 30. huhtikuuta 1964) on brittiläinen kielitieteilijä. Hän on ollut vuodesta 2016 opetuksesta vastaava vt. apulaisrehtori Kentin yliopistossa. Hän oli aiemmin englannin kielen Forbes-professori Edinburghin yliopistossa 2005–2011 ja Aberystwythin yliopiston varakansleri 2011–2016.

Hänet kutsuttiin vuonna 2008 Suomalaisen tiedeakatemian jäseneksi. Hän on ollut Academia Europæan jäsen vuodesta 2010.

## Palkinnot ja tunnustukset
McMahon valittiin 2003 Edinburghin Royal Societyn jäseneksi (FRSE). Vuonna 2005 hänet valittiin British Academyn jäseneksi (FBA), joka on Britannian humanististen aineiden ja yhteiskuntatieteiden kansallinen akatemia. Vuonna 2012 hänet valittiin Learned Society of Walesin jäseneksi (FLSW).

## Teokset (valikoima)
* 
* 
* 
* 
* 
* 
* 
* 

## Lähteet
Gabi Zange

**Gabriele "Gabi" Zange** (s. 1. kesäkuuta 1961) on 1980-luvulla menestynyt, Itä-Saksaa edustanut pikaluistelija, joka saavutti kolme olympiapronssia ja kaksi MM-mitalia sekä voitti yhden Euroopan-mestaruuden. Hän oli parhaimmillaan pidemmillä matkoilla eli 3&nbsp;000:lla ja 5&nbsp;000 metrillä.

Zange saavutti ensimmäisissä yleisluistelun EM-kilpailuissaan pronssia ja sijoittui ensimmäisissä yleisluistelun MM-kilpailuissaan 11:nneksi vuonna 1981. Kauden päätteeksi hän luisteli Alma-Atassa  3&nbsp;000 metrillä maailmanennätyksen 4.21,70. Kaksi seuraavaa vuotta toivat neljännen sijan sekä MM- että EM-kilpailuissa. Alma Atassa 1984 hän voitti Euroopan-mestaruuden luistellen 5&nbsp;000 metrillä maailmanennätyksen 7.39,44 ja tehden yhteispisteiden maailmanennätyksen 174,710. Kaksi viikkoa myöhemmin Deventerissä hän saavutti MM-pronssia. Sarajevon olympialaisissa 1984 hän saavutti 3&nbsp;000 metrillä olympiapronssia edellään kaksi muuta itäsaksalaista ja 1&nbsp;500 metrillä hän sijoittui neljänneksi edellään kaksi maannaistaan ja yksi neuvostoliittolainen.

Zange saavutti vuonna 1985 yleisluistelun MM-hopeaa Sarajevossa ja sijoittui EM-kilpailuissa kuudenneksi. Vuonna 1986 hän oli MM-kisoissa viides ja EM-kisoissa neljäs. Vuonna 1987 hän sijoittui EM-kilpailuissa seitsemänneksi. Joulukuussa 1987 hän luisteli Calgaryssä maailmancupin kilpailussa 3&nbsp;000 metrillä maailmanennätyksen 4.16,76. Calgaryn olympialaisissa 1988 hän saavutti pronssia sekä 3&nbsp;000 metrillä että 5&nbsp;000 metrillä; molemmilla matkoilla hänen edellään olivat maailmanennätykset luistellut Alankomaiden Yvonne van Gennip ja Itä-Saksan Andrea Ehrig. Zange päätti arvokisauransa yleisluistelun MM-kilpailujen neljänteen sijaan Skienissä maaliskuussa 1988.

## Henkilökohtaiset ennätykset

* 500 metriä 41,93 (Alma Ata 27.3.1981)
* 1&nbsp;000 metriä 1.22,00 (Calgary 6.12.1987)
* 1&nbsp;500 metriä 2.04,98 (Calgary 6.12.1987)
* 3&nbsp;000 metriä 4.16,76 (Calgary 4.12.1987)
* 5&nbsp;000 metriä 7.21,61 (Calgary 13.2.1988)

## Lähteet
Nikolai Mihailov

**Nikolai Nikolajevitš Mihailov** (, 23. joulukuuta 1905 Moskova – 5. maaliskuuta 1982 Moskova) oli venäläinen neuvostokirjailija.

Mihailov valmistui Moskovan teollisuus- ja talousinstituutista vuonna 1930. Hän matkusteli paljon eri puolilla Neuvostoliittoa sekä ulkomailla. Kirjailijan ensimmäinen kertomus ilmestyi vuonna 1927. Hänen pääteemansa oli Neuvostoliiton talousmaantieteen muutosten tieteellis-taiteellinen, tyyliltään yksinkertainen ja romanttinen kuvaus. *Kotimaamme kartan ääressä* (*Nad kartoi rodiny*, 1947) sai Stalin-palkinnon vuonna 1948 ja *Moja Rossija* (”Minun Venäjäni” 1964–1966) Venäjän SFNT:n valtionpalkinnon vuonna 1968.

## Suomennettuja teoksia
* *Venäläisen hengen saavutukset*. Suom. Oleg Korimo. Helsinki: Kansankulttuuri, 1946.
* *Kotimaamme kartan ääressä*. Petroskoi: Karjalais-suomalaisen SNT:n valtion kustannusliike, 1950.
* *Neuvostoliitto tänään ja huomenna*. Suom. Airi Virtanen. Helsinki: Kansankulttuuri, 1953.
* *Neuvostoliiton kuusitoista tasavaltaa*. Suom. Tuure Lehén. Helsinki: Kansankulttuuri, 1954.
* *Neuvostoliiton uusi maantiede*. Suom. Olli Laine. Helsinki: Kansankulttuuri, 1960.
* *Siperia: Suurten mahdollisuuksien maa*. Suom. Matti Pykälä. Helsinki: Tammi, 1967.
* *Neuvostoliiton panoraama*. Suom. Viola Zakrevskaja ja Antti Juntunen. Moskova: Progress, 1985.

## Lähteet
As Oy Atrium

**As Oy Atrium** tai **Atriumin talo** on arkkitehti Erik Bryggmanin suunnittelema rakennus Turun Yliopistonkadulla. Aloiteen takana olivat arkkitehti itse sekä varatuomari Brynolf Kyrklund ja lääkärit Lennart Sjöström ja Erkki Warén vuonna 1925. Itse rakennus valmistui 1927. Atrium-nimen keksi rakennuksen ensimmäisiä asukkaita ollut runoilija, antiikin ihailija sekä yleisen ja kotimaisen kirjallisuuden professori, V. A. Koskenniemi.

Atriumissa on tyypillisiä klassistisia piirteitä, jotka näkyvät julkisivun koristelussa, käytävien värimaailmassa ja ornamentiikassa. Antiikin ihailua korostaa myös rakennuksen länsipuolella oleva italialaistyyppinen aukio, joka rajoittuu toisella puolella olevaan Bryggmanin suunnittelemaan Hospits Beteliin eli nykyiseen Scandic Plaza -hotelliin. Eikä pidä unohtaa myöskään talon B-portaan pohjakerroksessa sijainnutta roomalaista kylpylää, jossa oli roomalaisten saunojen ja höyrykaappien lisäksi myös perinteinen suomalainen sauna.

Huoneistojen pohjakaavat noudattelivat perinteistä kaupunkiasumisen traditiota, eli vähemmän arvokkaat huoneet kuten keittiö ja makuuhuone olivat pihan puolella ja salongit sekä salit kadun puolella. B- ja C-portaissa oli pienempiä asuntoja ja A-portaassa suurempia edustusasuntoja. Palvelijoille oli talon sisäpihalta oma sisäänkäyntinsä.

Rakennuksen julkisivussa on mielenkiintoisia yksityiskohtia. Kuvanveistäjä Aarre Aaltonen ja Erik Bryggman toteuttivat yhteistyössä muun muassa kahdeksan pyöreää medaljonkireliefiä, joiden aiheina olivat Atrium, lääketiede, kauppa, musiikki, maanviljely, oikeus, merenkulku ja valta. Porrashuoneiden kuvioinnit ja muun muassa takorautaiset kaiteet ovat Bryggmanin suunnittelemat. Bryggman suunnitteli kaikkien asuntojen kiinteät sisustukset, mutta A-portaan edustusasuntojen keittiöt suunnitteli arkkitehti Elna Kiljander. Katri Warén suunnitteli hänen ja Erkki Warénin asunnon sisustuksen.

## Lähteet
Kelly Jonker

**Kelly Jonker** (s. 23. toukokuuta 1990 Amstelveen) on alankomaalainen maahockeypelaaja ja olympiavoittaja. Hän oli mukana Alankomaiden olympiakultaa voittaneessa joukkueessa Lontoossa 2012. Hän saavutti olympiahopeaa Rio de Janeirossa 2016.

Jonker pelasi Alankomaiden maajoukkueessa ensimmäisen maaottelunsa huhtikuussa 2008. Hän on huhtikuuhun 2018 mennessä pelannut 141 maaottelua ja tehnyt niissä 53 maalia. Hän on MM-kilpailuissa voittanut kultaa kotikisoissa Den Haagissa 2014 ja saavuttanut hopeaa Rosariossa 2010. Champions Trophyssa saavutuksina on hopeaa vuosina 2010 ja 2016 sekä pronssia vuonna 2012. EM-kilpailuissa hän on voittanut kultaa vuonna 2017 sekä saanut hopeaa vuonna 2015 ja pronssia vuonna 2013.

Jonker edustaa vuonna 2018 seuratasolla Amsterdamia. Hän aloitti uransa Myrassa. Hän on pelipaikaltaan hyökkääjä.

## Lähteet
Ellen Hoog

**Ellen Hoog** (s. 26. maaliskuuta 1986 Bloemendaal) on alankomaalainen maahockeypelaaja ja olympiavoittaja. Hän oli mukana Alankomaiden olympiakultaa voittaneissa joukkueissa Pekingissä 2008 ja Lontoossa 2012. Hän saavutti olympiahopeaa Rio de Janeirossa 2016.

Hoog pelasi Alankomaiden maajoukkueessa ensimmäisen maaottelunsa helmikuussa 2004. Hän on huhtikuuhun 2018 mennessä pelannut 233 maaottelua ja tehnyt niissä 60 maalia. Hän oli tuolloin alankomaalaisnaisista pelannut viidenneksi eniten maaotteluita. Hän on MM-kilpailuissa voittanut kultaa Madridissa 2006 ja kotikisoissa Den Haagissa 2014 sekä saavuttanut hopeaa Rosariossa 2010. Champions Trophyssa saavutuksina on kultaa vuosina 2004, 2005 ja 2007, hopeaa vuosina 2010 ja 2016 sekä pronssia vuosina 2006, 2009 ja 2014. EM-kilpailuissa hän on voittanut kultaa vuosina 2005, 2009 ja 2011 sekä saanut hopeaa vuosina 2007 ja 2015 sekä pronssia vuonna 2013.

Kansainvälinen maahockeyliitto (FIH) valitsi Hoogin vuoden 2014 parhaaksi naispelaajaksi.

Hoog edustaa vuonna 2018 seuratasolla Amsterdamia. Aiemmin hän on pelannut SCHC:ssä. Hän on pelipaikaltaan keskikenttäpelaaja.

## Lähteet
David Grellier

**David Grellier** (s. 2. heinäkuuta 1979 Nantes, Ranska) on ranskalainen electronica-artisti ja musikaalisten projektien **College** (2005) ja **Valerie** (2007) perustaja. Hän on myös vuonna 2004 perustetun electroclash-yhtyeen Sexy Sushi jäsen taiteilijanimellä **Mitch Silver**.

## Diskografia
### College
#### Albumit
* *[[Secret Diary]]* (FVTVR, 2008)
* *Northern Council* (Valerie, 2011)
* *Heritage* (Valerie, 2013)
* *Old Tapes* (Valerie, 2016)
* *Shanghai* (Lakeshore, Invada, 2017)

#### EP:t
* *[[Teenage Color]]* (Valerie, 2008)
* *A Real Hero* (Flexx, 2009)
* *Secret Diary Remixed* (FVTVR, 2011)
* *Save The Day* (Valerie, 2014)

## Lähteet

## Aiheesta muualla
McMahon

**McMahon** tai **MacMahon** on muun muassa seuraavien henkilöiden sukunimi:

* MacMahon (ranskalainen aatelissuku)

* Aline MacMahon (1899–1991), yhdysvaltalainen näyttelijä
* Andrew McMahon (s. 1982), yhdysvaltalainen muusikko
* April McMahon (s. 1964), englantilainen kielitieteilijä
* Brigitte McMahon (s. 1967), sveitsiläinen triathlonisti ja olympiavoittaja
* Eagle McMahon, yhdysvaltalainen frisbeegolfaaja
* Ed McMahon (1923–2009), yhdysvaltalainen juontaja
* Gerard McMahon, brittiläinen laulaja, lauluntekijä, multi-instrumentalisti ja musiikkituottaja
* Julian McMahon (1968–2025), australialainen näyttelijä
* Linda McMahon (s. 1948), yhdysvaltalainen poliittinen toimija, urheilualan yrittäjä ja ministeriehdokas
* Patrice MacMahon (1808–1893), *Patrice de Mac-Mahon*, Ranskan marsalkka, Ranskan presidentti 1875–1879
* Shane McMahon (s. 1970), yhdysvaltalainen showpainija ja urheiluvaikuttaja, Vince McMahonin poika
* Stephanie McMahon (s. 1976), WWE:n varatoimitusjohtaja, Vince McMahonin tytär
* Steve McMahon (s. 1961), englantilainen jalkapalloilija
* Thomas McMahon (1936–2025), brittiläinen piispa
* Thomas A. McMahon (1943–1999), yhdysvaltalainen kirjailija ja tieteilijä
* Thomas McMahon (s. 1948), irlantilainen tasavaltalainen
* Vince McMahon (s. 1945), yhdysvaltalainen urheilu- ja elinkeinoelämän vaikuttaja, WWE:n johtokunnan puheenjohtaja
* William McMahon (1908–1988), australialainen poliitikko, Australian pääministeri 1971–1972.

## Nimen muita merkityksiä

* MacMahon (1887), Espanjan laivaston tykkivene
Ivan Kozlov

**Ivan Andrejevitš Kozlov** (, 6. heinäkuuta 1888 Kolomnan kihlakunnan Sandyrin kylä – 27. maaliskuuta 1957 Moskova) oli venäläinen neuvostokirjailija.

Ivan Kozlov syntyi köyhään talonpoikaisperheeseen. Hän liittyi vuonna 1905 Venäjän sosiaalidemokraattiseen työväenpuolueeseen, osallistui vallankumousliikkeeseen, tuomittiin vankeuteen ja pakeni ulkomaille. Kozlov osallistui Venäjän sisällissotaan Ukrainassa ja Krimillä. Vuosina 1923–1925 hän opiskeli Valeri Brjusovin kirjallisuusinstituutissa Moskovassa. Toisen maailmansodan aikana Kozlov työskenteli Krimin maanalaisen puoluekeskuksen sihteerinä ja johti saksalaisten vastaista toimintaa Kertšissä ja Simferopolissa.

Kozlov aloitti näytelmäkirjailijana vuonna 1920. Vuonna 1926 ilmestyi hänen vuoden 1905 vallankumouksesta kertova pienoisromaaninsa *Vstrjaska*. Kirjailijan dokumenttiromaania *Maanalainen Krim* (*V Krymskom podpolje*, 1947) on pidetty yhtenä parhaista neuvostopartisaaneista kertovista teoksista. Se sai Stalin-palkinnon vuonna 1948.

## Suomennettu teos
* *Maanalainen Krim: muistelmia*. Suom. Oleg Korimo. Helsinki: Kansankulttuuri, 1949.

## Lähteet
Weckman Steel

**Weckman Steel Oy** valmistaa ja kehittää traktoreiden perävaunuja, teräshalleja sekä teräksisiä katto- ja seinätuotteita Vierumäellä Heinolassa. Yrityksellä on tehdas myös Iisalmessa, jossa sillä on ohutlevyprofiilituotantoa. 

Yhtiön perusti vuonna 1962 Pekka Weckman veljiensä kanssa Weckmanin Konepaja -nimisenä. Traktoreiden perävaunujen ohella yhtiö ryhtyi valmistamaan teräksisiä katto- ja seinäprofiileja ja teräshallien itsekantavia kehiä. Weckman Steel -nimen yhtiö otti käyttöön 1997.  Vuonna 2018 perheyrityksessä on kahdeksas omistajasukupolvi. Weckman Steel Oy on osa laajempaa Weckman Group -konsernia.

## Lähteet

## Aiheesta muualla
* Weckman Steel
Mohammed Abdulla Hassan Mohamed

**Mohammed Abdulla Hassan Mohamed** (s. 2. joulukuuta 1978) on arabiemiraattilainen jalkapallotuomari. Mohamed on toiminut FIFAn virallisena tuomarina vuodesta 2010 lähtien. Hän toimi tuomarina Aasian-mestaruuskilpailuissa 2015. Mohamed valittiin myös MM-kilpailuihin 2018 erotuomariksi.

## Lähteet
Ryūji Satō

**Ryūji Satō** (, s. 16. huhtikuuta 1977) on japanilainen jalkapallotuomari. Satō on toiminut kansainvälisenä tuomarina vuodesta 2009 lähtien. Hän työskentelee myös Japanin pääsarjassa J1 Leaguessa. Satō valittiin MM-kilpailuihin 2018 erotuomariksi.

## Lähteet